આની સાથે સાથે બીઆરટીએસમાં પ્રાયોગિક ધોરણે નહેરુનગરના બસ સ્ટેન્ડ ખાતે ચાનાં વેચાણ માટે વેપારીને નાનકડી કેબિન અપાઇ છે. જેનો ઉપયોગ ફકત છ મહિના માટે કરાશે. ત્યાર બાદ આ વેપારીને થયેલી આવકના આધારે તંત્ર દ્વારા બીઆરટીએસના અન્ય બસ સ્ટેશન માટે ગરમાગરમ ચાના વેચાણ માટેનાં અધિકૃત ટેન્ડર બહાર પાડશે. મણિનગરના બીઆરટીએસ રૂટ પર કુલ ૧પ૩ બસ સ્ટેશન છે. બીઆરટીએસના ૮૯ કિ.મી.ના વ્યાપ પર કુલ ર૧૩ બસ દોડે છે. જે પૈકી ૧૮૯ એસી બસ છે. બીઆરટીએસના ઉતારુઓ માટે કુલ ૧૩ રૂટ કાર્યરત છે. જેના થકી બીઆરટીએસને દરરોજ આશરે રૂ.૧૩થી ૧૪ લાખની આવક થાય છે.